આ ફિલ્મ બોક્સ ઓફિસ પર રેકોર્ડ કલેક્શન કરનારી સુપરહિટ મરાઠી ફિલ્મ ‘સૈરાટ’ની હિન્દી રિમેક છે. આ અગાઉ ‘સૈરાટ’ તમિળ અને પંજાબીમાં બનેલી છે અને આ બન્ને ફિલ્મોને દર્શકોએ ખૂબ પસંદ કરી છે. મરાઠીમાં બનેલી આ ફિલ્મનું બજેટ ચાર કરોડ હતું તો ફિલ્મે બોક્સ ઓફિસ પર 105 કરોડની કમાણી કરી હતી. ડિરેક્ટર શશાંક ખેતાને આ ફિલ્મને પણ લગભગ એવો જ લુક આપ્યો છે, જે મરાઠી ફિલ્મમાં છે. ‘ધડક’ના સંગીતમાં પણ મરાઠી ટચ સંભળાય છે. મલ્ટિપ્લેક્સોમાં આ ફિલ્મના લગભગ દસથી વધુ શો રાખવામાં આવ્યા છે તે આ ફિલ્મનો ક્રેઝ દર્શાવે છે.